Барање 14-8046/1 од 24.12.2024

1. Дали како институција водите статистика за различните форми на родово базирано

насилство дефинирани во Законот за спречување и заштита од насилство врз жени и

семејно насилство?

2. Во наведениот период, колку новорегистрирани случаи на родово базирано и семејно

насилство се пријавени во Центрите за социјални работи? Ве молиме наведете ги информациите поделени по пол/род, деца, место на живеење, форма на пријавено насилство и поделени по години.

3. Во наведениот период, колку предлози за изрекување на привремени мерки за заштита на жртви на родово базирано и семејно насилство од МЦСР Скопје, МЦСР Велес, МЦСР Тетово и МЦСР Куманово се поднесени? Ве молиме наведете ги информациите поделени по видови привремени мерки и поделени по години.

4. Во наведениот период, во наведените градови (Скопје, Велес, Куманово, Тетово) колку привремени мерки за заштита на жртви на родово базирано и семејно насилство се изречени? Ве молиме наведете ги информациите поделени по видови привремени мерки и поделени по години.

5. Во наведениот период, во наведените градови (Скопје, Велес, Куманово, Тетово) колку пријави за прекршени привремени мерки за заштита на жртви на родово базирано и семејно се поднесени? Ве молиме наведете ги информациите поделени по видови привремени мерки и поделени по години.

6. Во наведениот период, во наведените градови (Скопје, Велес, Куманово, Тетово) колку пријави и информации до Јавното обвинителство се поднесени за иницирање на кривично гонење? Ве молиме наведете ги информациите поделени по видови привремени мерки и поделени по години.

7. Во наведениот период, во наведените градови (Скопје, Велес, Куманово, Тетово) колку решенија за видување на сторителот со децата под надзор се донесени? Ве молиме наведете ги информациите поделени по години и вид на насилство сторено од сторителот.

8. Во наведениот период, во наведените градови (Скопје, Велес, Куманово, Тетово) колку решенија за видување на сторителот со децата без надзор се донесени? Ве молиме наведете ги информациите поделени по години и вид на насилство сторено од сторителот.

9. Согласно податоците добиени на вашата веб-страница https://www.mtsp.gov.mk/uslugi-iprava.nspx имате отворено Советувалиште за работа со жени жртви на родово базирано/семејно насилство во Тетово. Ве молам наведете колку жени жртви на семејно насилство и деца биле опфатени од неговото отворање до септември 2024 година. Податоците поделете ги за секоја година одделно. Ве молам наведете колку лица се вработени во Советувалиштето и од кој професионален профил се.

10. Согласно податоците добиени на вашата веб-страница https://www.mtsp.gov.mk/uslugi-iprava.nspx имате отворено Советувалиште за психо-социјален третман на сторители на семејно насилство во Тетово. Ве молам наведете колку сторители биле опфатени од неговото отворање до септември 2024 година. Податоците поделете ги за секоја година одделно. Ве молам наведете колку лица се вработени во Советувалиштето и од кој професионален профил се.

11. Согласно податоците добиени на вашата веб-страница https://www.mtsp.gov.mk/uslugi-prava.nspx имате отворено Советувалиште за работа со жени жртви на родово базирано/семејно насилство во Куманово. Ве молам наведете колку жени жртви на семејно насилство и деца биле опфатени од неговото отворање до септември 2024 година. Податоците поделете ги за секоја година одделно. Ве молам наведете колку лица се вработени во Советувалиштето и од кој професионален профил се.

12. Согласно податоците добиени на вашата веб-страница https://www.mtsp.gov.mk/uslugi-prava.nspx имате отворено Советувалиште за психо-социјален третман на сторители на семејно насилство во Куманово. Ве молам наведете колку сторители биле опфатени од неговото отворање до септември 2024 година. Податоците поделете ги за секоја година одделно. Ве молам наведете колку лица се вработени во Советувалиштето и од кој професионален профил се.

13. Согласно податоците добиени на вашата веб-страница https://www.mtsp.gov.mk/uslugi-prava.nspx имате отворено Центар за жени жртви на родово базирано/семејно насилство во Велес. Ве молам наведете колку жени жртви на семејно насилство и деца биле сместени од неговото отворање до септември 2024 година. Податоците поделете ги за секоја година одделно. Ве молам наведете колку лица се вработени во Центарот и од кој професионален профил се. Дополнително наведете со колку легла располага Центарот.

14. Согласно податоците добиени на вашата веб-страница https://www.mtsp.gov.mk/uslugi-prava.nspx имате отворено Советувалиште за работа со жени жртви на родово базирано/семејно насилство во Скопски регион. Ве молам наведете колку жени жртви на семејно насилство и деца биле сместени во периодот од јануари 2021 до септември 2024година. Податоците поделете ги за секоја година одделно. Ве молам наведете колку лица се вработени во Советувалиштето и од кој професионален профил се.

15. Согласно податоците добиени на вашата веб-страница https://www.mtsp.gov.mk/uslugi-prava.nspx имате отворено Центар за жени жртви на родово базирано/семејно насилство во Скопски регион. Ве молам наведете колку жени жртви на семејно насилство и деца биле сместени во периодот од јануари 2021 до септември 2024година. Податоците поделете ги за секоја година одделно. Ве молам наведете колку лица се вработени во Центарот и од кој професионален профил се. Дополнително наведете со колку легла располага Центарот.

16. Согласно податоците добиени на вашата веб-страница https://www.mtsp.gov.mk/uslugi-prava.nspx имате отворено Советувалиште за психо-социјален третман на сторители на семејно насилство во Скопски регион. Ве молам наведете колку жени жртви на семејно насилство и деца биле сместени во периодот од јануари 2021 до септември 2024година. Податоците поделете ги за секоја година одделно. Ве молам наведете колку лица се вработени во Советувалиштето и од кој професионален профил се.

Одговор

По однос на барањето за информација од јавен карактер, Министерството за социјална политика, демографија и млади известува дека согласно Законот за спречување и заштита од насилство врз жените и семејното насилство, во тек е изработка на Правилник за формата, содржината и начинот на интегрирано прибирање на податоците за состојбата со родово-базирано насилство врз жените и семејното насилство, врз основа на пол, род, возраст, припадност на заедница, живеалиште и други податоци согласно со одредбите од Законот за заштита на личните податоци.

Воедно известуваме дека во тек е развој на новиот интегриран софтвер за администрирање на социјалните парични давања и социјални услуги, со што ќе се стави во употреба новиот софтвер којшто ќе ги интегрира мерките и услугите од социјалната заштита, вклучувајќи и миграција на податоци за нов софтвер кој ќе ги интегрира надоместоците и услугите од областа на социјалната заштита.

Се до воспоставување на системот за интегрирано прибирање на податоци, Министерството за социјална политика, демографија и млади, води збирни интерни податоци за жртви на семејно насилство од 30 центри за социјална работа, по претходно утврдени белези, кои имаат за цел да се следи работата на центрите за социјална работа и да се креираат мерки за подобрување на системот за превенција и заштита од семејното насилство.

Согласно горенаведеното ги даваме следните одговори:

1. Министерството за социјална политика, демографија и млади, не води посебна статистика за сите форми на родово базирано насилство.

2. По однос на ново евидентирани жртви на семејно насилство по години состојбата е следна:

2021 година : 1608 жртви

Полнолетни/ полова структура:

- Женски пол: 1119

* Машки пол:274

Малолетни/ полова структура

* Женски пол: 111
* Машки пол:104

2022 година: 1543 жртви

Полова структура:

* Женски пол: 1074
* Машки пол:252
* Деца: 217

2023 година:1601 жртва

Полнолетни/ полова структура:

* Женски пол: 1113
* Машки пол:249

Малолетни полова структура

* Женски пол: 153
* Машки пол:86
* 2024 година (I, II и III квартал): 1438 жртви

Полнолетни/ полова структура:

* Женски пол: 1040
* Машки пол:227

Малолетни полова структура

* Женски пол: 93
* Машки пол:78

1. По однос на прашањата под реден број 3, 4, 5, 6, 7, 8, 13 и 15, Министерството за социјална политика демографија и млади известува дека прибира збирни податоци од 30 центри за социјална работа.
2. По однос на прашањата под реден број 9, 10, 11, 12, 14 и 16, Министерството за социјална политика демографија и млади известува дека не прибира збирни податоци по однос на овие белези.